#  *Приложение № 4*

# ПРОЕКТ НА ДОГОВОР

#  ЗА ВЪЗЛАГАНЕ НА ОБЩЕСТВЕНА ПОРЪЧКА

с предмет:

„Доставка на реагенти, материали и консумативи с общо и специфично предназначение за нуждите на Пловдивски университет "Паисий Хилендарски" по обособени позиции

Днес, ……………….2020г., в гр. Пловдив, между:

**1. ПЛОВДИВСКИ УНИВЕРСИТЕТ "ПАИСИЙ ХИЛЕНДАРСКИ**", със седалище и адрес на управление: гр.Пловдив, ул. "Цар Асен" № 24, БУЛСТАТ 000455457, представляван от РЕКТОР проф. д-р Румен Димитров Младенов – Ректор и гл.счетоводител Виеслав Мариан Пиларски, наричани за краткост **ВЪЗЛОЖИТЕЛ**, от една страна

и

 **2**..............................................................................., ЕИК:......................................, със седалище и адрес на управление: ...................................................................., представлявано от ........................................................................................,наричан за краткост ИЗПЪЛНИТЕЛ от друга страна

 (ВЪЗЛОЖИТЕЛЯТ и ИЗПЪЛНИТЕЛЯТ наричани заедно „Страните“, а всеки от тях поотделно „Страна“);

 на основание чл. 112, ал. 1 от ЗОП и във връзка с Решение № Р-..........…./…..... год. на Ректора на ПУ „Паисий Хилендарски” гр. Пловдив за класиране на участниците и определяне на изпълнител на обществената поръчка с предмет: **„Доставка на реагенти, материали и консумативи с общо и специфично предназначение за нуждите на Пловдивски университет "Паисий Хилендарски" по обособени позиции**

# І. ПРЕДМЕТ НА ДОГОВОРА

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава, срещу определеното в настоящия договор възнаграждение, да осъществява доставка на стоки по обособена позиция №……………………*(изписва се обособената/ите позиция/и, за която/които участникът е избран)* по заявка на ВЪЗЛОЖИТЕЛЯ, съгласно оферта на ИЗПЪЛНИТЕЛЯ с входящ №……………../ г., неразделна част от договора.

 (2) Доставките се извършват периодично по заявка на ВЪЗЛОЖИТЕЛЯ. ВЪЗЛОЖИТЕЛЯТ има право да приеме и заплати само количествата и видовете, които е заявил и които са доставени при условията на настоящия договор.

# ІІ. СРОК И МЯСТО НА ИЗПЪЛНЕНИЕ НА ДОГОВОРА

**Чл. 2. (1)** Настоящият договор влиза в сила от датата на подписването му и е със срок на действие 12 (дванадесет) месеца или до доставка на цялото количество от дадена обособена позиция, което от двете обстоятелства настъпи по-рано.

1. Срокът на изпълнение на конкретна заявка е ……………… работни дни, считано от датата на получаване на заявката от ИЗПЪЛНИТЕЛЯ, но не повече от 10 (десет) работни дни.
2. При конкретна заявка и по взаимно съгласие на страните, може да се уговаря и друг по- кратък срок, различен от този по ал. 2.

**Чл. 3.** Място на изпълнение на договора е сградата на ВЪЗЛОЖИТЕЛЯ (Ректорат, ПУ „Паисий Хилендарски“, ул.“Цар Асен“ № 24 ), посочена в съответната заявка.

# ІІІ. ЦЕНИ И ПЛАЩАНИЯ

**Чл. 4. (1)** Общата прогнозна стойност на доставките, предмет на договора по обособена позиция № ….. е в размер на ………………..(словом:…………………………) лева без ДДС или ………………. (словом:…………………………………….) лева с ДДС, съгласно Ценовото предложение на изпълнителя (Приложения № 3), неразделна част от настоящия Договор.

(2) Възложителят си запазва правото да не поръча цялото количество от дадена обособена позиция, като това няма да съставлява неизпълнение на договора.

(3) Доставените артикули се заплащат по единична цена за всеки артикул в зависимост от доставените количества, съгласно Техническото и Ценово предложение на ИЗПЪЛНИТЕЛЯ

– Приложения № 2 към настоящия договор. Цената, която ВЪЗЛОЖИТЕЛЯТ се задължава да заплаща на ИЗПЪЛНИТЕЛЯ за извършените доставки е крайната доставна цена и включва всички разходи за доставка на заявените артикули, включително стойността на артикулите, опаковка, транспортни разходи, застраховки, данъци, такси, мита по доставката на заявената стока на адреса на ВЪЗЛОЖИТЕЛЯ и други. Посочените в настоящия договор единични цени остават непроменени за срока на неговото действие. ДДС се начислява отделно.

(4) ИЗПЪЛНИТЕЛЯТ представя фактура за всяка изпълнена доставка на артикулите, след подписване на приемо-предавателен протокол от упълномощен представител на ИЗПЪЛНИТЕЛЯ и от упълномощен представител на ВЪЗЛОЖИТЕЛЯ. Разплащането се осъществява по банков път по посочената от ИЗПЪЛНИТЕЛЯ банкова сметка в срок до 30 (тридесет) дни след датата на получаване на фактурата и приемо-предавателния протокол. Приемо-предавателният протокол следва да съдържа минимум следната информация:

* + предмет на договора
	+ номер, под който е изведен договора в деловодството на ВЪЗЛОЖИТЕЛЯ;
	+ описание на артикулите (вид и брой), които се предават и приемат;
	+ текст, от който да е видно, че изпълненото е прието без забележки от ВЪЗЛОЖИТЕЛЯ или отразяващ наличните видими дефекти;
	+ дата и място на подписване на протокола;
	+ две имена и подпис на страните.

(5) Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва окончателно плащане към него, след като бъдат представени

доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи.

1. Плащането се извършва по банков път по следната банкова сметка на ИЗПЪЛНИТЕЛЯ:

# БАНКА:…………………………..

**BIC:……………………………….**

**IBAN:…………………………….**

(6) ИЗПЪЛНИТЕЛЯТ се задължава да уведомява писмено ВЪЗЛОЖИТЕЛЯ за всички последващи промени на банковата му сметка в срок до 2 (два) работни дни, считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията по посочената в настоящия член банкова сметка са надлежно извършени.

# ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ

**Чл. 5.** ВЪЗЛОЖИТЕЛЯТ има право:

1. в рамките на срока по чл. 2 от договора да извършва заявки на артикули, като конкретизира при заявяването всеки артикул по вид, количество, качество и място на доставка;
2. да отправя до ИЗПЪЛНИТЕЛЯ конкретните си заявки в писмен вид, включително по електронна поща и по факс, като посочи място и лице, на което да бъде предавана доставката;
3. да получи заявените артикули в срок от……………. работни дни от конкретната заявката;
4. да получи артикулите, които е заявил, отговарящи на изискванията на договора, както и на условията на Техническото предложение на ИЗПЪЛНИТЕЛЯ и на Техническата спецификация на ВЪЗЛОЖИТЕЛЯ и с качество, съответстващо на БДС;
5. да получи артикулите, придружени със сертификат за качество от производителя;
6. на рекламация на доставените артикули, при условията посочени в настоящия договор;
7. да изисква от ИЗПЪЛНИТЕЛЯ замяна на несъответстващите с изискванията на договора артикули или съответно намаляване на цената по реда и в сроковете, определени в настоящия договор;
8. да откаже приемането на доставката, когато ИЗПЪЛНИТЕЛЯТ не спазва изискванията на договора и Техническата спецификация, докато ИЗПЪЛНИТЕЛЯТ не изпълни изцяло своите задължения, съгласно условията на договора, или да откаже да изплати частично или изцяло договорената цена;
9. да изисква от ИЗПЪЛНИТЕЛЯ да сключи и да му представи копия от договори за подизпълнение с посочените в офертата му подизпълнители.

**Чл. 6.** ВЪЗЛОЖИТЕЛЯТ се задължава:

1. да заплаща дължимото възнаграждение в срока и при условията, определени с настоящия договор;
2. да оказва необходимото съдействие на ИЗПЪЛНИТЕЛЯ с оглед качественото изпълнение на задълженията му по договора;
3. да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

# V. ПРАВА И ЗАДЪЛЖЕНИЯ НА ИЗПЪЛНИТЕЛЯ

**Чл. 7.** ИЗПЪЛНИТЕЛЯТ има право:

* 1. да получи уговорената в настоящия договор цена за доставените стоки при добросъвестно, срочно и качествено изпълнение на задълженията по него;
	2. да получи необходимото съдействие от страна на ВЪЗЛОЖИТЕЛЯ с оглед качествено изпълнение на задълженията по договора.

**Чл. 8.** ИЗПЪЛНИТЕЛЯТ се задължава:

* 1. да изпълнява задълженията си по настоящия договор в съответствие с техническите спецификации, оферта с вх. №….….., както и в съответствие с приложимите към предмета

на договора законови и подзаконови нормативни актове;

* 1. да изпълни задълженията си по договора и да упражнява всичките си права, с оглед защита интересите на ВЪЗЛОЖИТЕЛЯ;
	2. да извършва доставката на заявените от ВЪЗЛОЖИТЕЛЯ по вид и количество артикули в срок най-късно до ………….. работни дни от заявяването им, като **всяка доставка се придружава със сертификат за качество** и всяка опаковка съдържа информация за датата на производство и срок на годност;
	3. да изпълнява в договорения срок заявките на ВЪЗЛОЖИТЕЛЯ. При невъзможност за доставяне на определените артикули или количества по получената заявка, незабавно писмено да уведоми ВЪЗЛОЖИТЕЛЯ за отказа. При системен отказ на ИЗПЪЛНИТЕЛЯ (два пъти в рамките на три месеца) да изпълни направена заявка, ВЪЗЛОЖИТЕЛЯТ има право да прекрати договора, както и право да получи неустойка в размер на сумата по гаранцията за изпълнение на договора, включително да усвои сумата по предоставената гаранция.
	4. да извършва доставката на заявените артикули до сградата на ПУ „Паисий Хилендарски“ с адрес: ул. „Цар Асен“ № 24, Ректорат, която е посочена в конкретната заявка;
	5. да приема заявки в работното за Пловдивски университет „Паисий Хилендарски“ време от 8:30 до 17:00 часа;
	6. всички доставяни химически вещества задължително да се придружават с информационен лист за безопасност, съгласно изискванията на Закона за защита от вредното въздействие на химичните вещества и препарати;
	7. да доставя артикулите от вида, количеството и качеството, уговорени в този договор и посочени в конкретната заявка;
	8. да доставя артикули с минимум 60 % остатъчен срок на годност, считано от датата на доставката;
	9. да подпише лично или чрез свой упълномощен представител приемо- предавателния протокол за доставка и/или констативните протоколи, както и другите документи, съпътстващи доставката и/или предвидени в настоящия договор. При отказ на ИЗПЪЛНИТЕЛЯ или на упълномощено от него лице да подпише протокол, предвиден в този договор, ВЪЗЛОЖИТЕЛЯТ изпраща на ИЗПЪЛНИТЕЛЯ констативен протокол, подписан от свой представител, който е обвързващ за ИЗПЪЛНИТЕЛЯ.
	10. да носи риска от увреждане или погиване на стоката до момента на подписване на приемо-предавателния протокол по чл. 9, подписан без забележки от страна на ВЪЗЛОЖИТЕЛЯ;
	11. да отговаря за действията на подизпълнителя като за свои;
	12. да отговаря доставените артикули да притежават чистота и характеристики, позволяващи да бъдат употребявани по предназначение за нуждите на ВЪЗЛОЖИТЕЛЯ;
	13. да сключи договор/договори за подизпълнение с посочените в офертата му подизпълнители в срок до 3 (три) дни от сключване на настоящия договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител, ИЗПЪЛНИТЕЛЯТ изпраща копие на договора

или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по чл. 66, ал. 2 и 11 ЗОП.

* 1. при отклонения и/или разлики в количеството и качеството на доставените артикули, намаляващи и/или препятстващи ползването им по предназначение от ВЪЗЛОЖИТЕЛЯ, да се съобрази с избора на ВЪЗЛОЖИТЕЛЯ по чл. 9, ал. 9 от този договор;
	2. да приема и урежда по уговорения ред надлежно предявените от ВЪЗЛОЖИТЕЛЯ рекламации по реда на настоящия договор;
	3. да носи отговорност за съответствието на доставените артикули с изискванията на Техническата спецификация и всички останали изисквания по този договор, както и да обезщети всички вреди, нанесени на ВЪЗЛОЖИТЕЛЯ и/или трети лица от несъответстващи артикули.

# VІ. ПРИЕМАНЕ И ПРЕДАВАНЕ НА ДОСТАВКИТЕ

**Чл. 9. (1)** ВЪЗЛОЖИТЕЛЯТ приема доставените артикули по чл. 1 от договора с приемо- предавателен протокол подписан от страните или техни упълномощени представители, след проверка за съответствието на доставката с изискванията на настоящия договор и съответствието на артикулите с Техническото и Ценовото предложение на ИЗПЪЛНИТЕЛЯ, Техническата спецификация на ВЪЗЛОЖИТЕЛЯ, както и с направената заявка.

1. Доставката се счита за изпълнена от страна на ИЗПЪЛНИТЕЛЯ, след подписване на приемо-предавателния протокол по ал. 1 без забележки от страна на ВЪЗЛОЖИТЕЛЯ.
2. При констатиране на частично или цялостно несъответствие на доставените артикули съобразно ал. 4, ВЪЗЛОЖИТЕЛЯТ има право да откаже да подпише приемо-предавателния протокол, удостоверяващ доставката, както и да откаже изцяло или частично да приеме доставката. В тези случаи, страните или техни упълномощени представители подписват констативен протокол, в който се описват констатираните недостатъци, липси и/или несъответствия, дефинирани в ал. 4 по-долу („несъответствия“) като се посочва срокът, в който същите ще бъдат отстранени по реда, посочен в настоящия договор. След отстраняване на несъответствията, страните или техни упълномощени представители подписват двустранен протокол, удостоверяващ приемането на стоката.
3. ВЪЗЛОЖИТЕЛЯТ има право на рекламации пред ИЗПЪЛНИТЕЛЯ за:
4. несъответствие на доставените артикули със заявеното/договореното количество и/или със заявения/договорен вид;
5. несъответствието на доставените артикули с Техническото предложение (Приложение № 2 към настоящия Договор) и с Техническата спецификация на Възложителя (Приложение № 1 към настоящия Договор);
6. несъответствие на партидните номера с указаните в етикета на доставените артикули;
7. несъответствие на срока на годност на артикули с изискванията на настоящия договор;
8. несъответствие на доставените артикули с изискванията за безопасност;
9. нарушена цялост на опаковката на доставяните артикули.
10. Рекламации за явни несъответствия на доставката, съгласно ал. 4, с Техническото предложение (Приложение № 2 към договора), с Техническата спецификация (Приложение

№ 1 към договора) или с изискванията за безопасността на доставения артикул се отбелязват в констативния протокол по ал.3. Рекламации за скрити несъответствия се правят при откриването им, като ВЪЗЛОЖИТЕЛЯТ се задължава, при констатирането им, да уведоми писмено ИЗПЪЛНИТЕЛЯ в срок до 7 дни. В рекламациите се посочва номер на договора, документа, с който е удостоверено приемането на стоките, партидният номер на артикула, точното количество на получените артикули, основанието за рекламация и конкретното искане на ВЪЗЛОЖИТЕЛЯ.

1. При отправена рекламация и възникване на спор относно съответствието на доставените артикули с Техническото предложение (Приложение № 2 към Договора), с Техническата

спецификация (Приложение № 1 към Договора), с изискванията за безопасността на доставения артикул или с изискванията по настоящия договор, контролни проби се вземат от оторизиран съгласно закона орган в присъствието на ВЪЗЛОЖИТЕЛЯ и ИЗПЪЛНИТЕЛЯ или упълномощени от тях лица, в деня на оспорване на рекламацията от ИЗПЪЛНИТЕЛЯ или най-късно на следващия ден. За обвързващ страните ще се счита протоколът от анализа на оторизирания орган по настоящата разпоредба. В случай че протоколът на оторизирания орган потвърждава несъответствието на доставените артикули, разходите за изпитването, както и стойността на артикула при погиването му са за сметка на ИЗПЪЛНИТЕЛЯ. В случай че артикулите съответстват на договорените и нормативно установените изисквания, ВЪЗЛОЖИТЕЛЯТ дължи на ИЗПЪЛНИТЕЛЯ заплащане на действително извършените разходи по анализите и доставката на артикулите, както и стойността на артикулите, за които е предявена необоснованата рекламация. Независимо от обекта на рекламация ВЪЗЛОЖИТЕЛЯТ се задължава да съхранява артикулите съобразно условията, посочени на етикета.

1. Рекламация относно явни несъответствия на доставените артикули със заявеното количество и/или със заявения/договорен вид и/или несъответствие на партидни номера с указаните в етикета на доставените артикули и/или несъответствие на срока на годност на артикулите с изискванията на настоящия договор, както и несъответствия, свързани с нарушена цялост на опаковката на артикулите се вписват в констативния протокол по ал. 3 и са обвързващи за ИЗПЪЛНИТЕЛЯ.
2. При рекламации относно скрити несъответствия на доставените артикули с Техническото предложение (Приложение № 2 към договора), с Техническата спецификация (Приложение

№ 1 към договора) или с изискванията за безопасността на доставения артикул и при извършен лабораторен анализ по предвидения в договора ред, установяващ, че стоката не съответства на договорените и нормативно установените изисквания, ИЗПЪЛНИТЕЛЯТ изпраща свой представител за констатиране на скритите несъответствия в срок до 3 (три) дни от уведомяването. Несъответствията се отразяват в констативния протокол по ал. 3, подписан от представители на страните, като при отказ за изпращане на представител от ИЗПЪЛНИТЕЛЯ, или отказ на представителя на ИЗПЪЛНИТЕЛЯ да подпише протокола, ВЪЗЛОЖИТЕЛЯТ изпраща на ИЗПЪЛНИТЕЛЯ протокол, подписан от негов представител, който е обвързващ за последния.

1. При несъответствия на доставените артикули с изискванията на договора, констатирани по реда на предходните алинеи:
2. ИЗПЪЛНИТЕЛЯТ заменя несъответстващите артикули с нови, съответно допълва доставката в срок от 5 (пет) дни от подписване на съответния протокол от страните или от издаване на протокола от анализа на оторизирания орган; или
3. цената по договора се намалява съответно с цената на несъответстващите артикули, ако не води до съществени изменения на договора.
4. В случаите на несъответствия, посочени в констативния протокол по ал. 3, ВЪЗЛОЖИТЕЛЯТ дължи заплащане на цената на съответната доставка, по отношение на която същите са констатирани, само след отстраняването им, по предвидения в Договора ред, съответно при установяване, че артикулите съответстват на договорените и нормативно установени изисквания по реда на ал.6 и подписването на документ, удостоверяващ приемането на стоката и при другите условия на настоящия договор.

**Чл. 10.** ВЪЗЛОЖИТЕЛЯТ не носи отговорност за погиване на доставени количества, надвишаващи заявените, като същите се връщат на ИЗПЪЛНИТЕЛЯ, за негова сметка.

**Чл. 11.** Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя или упълномощени от тях представители.

**Чл. 12.** Собствеността и риска от случайно повреждане или погиване на артикулите, предмет на доставка преминават от ИЗПЪЛНИТЕЛЯ върху ВЪЗЛОЖИТЕЛЯ от датата на приемането им, вписана в документа, удостоверяващ приемането на стоката (протокол за доставка, търговски документ или друг съотносим документ).

# ГАРАНЦИЯ ЗА ИЗПЪЛНЕНИЕ

**Чл. 13. (1)** ИЗПЪЛНИТЕЛЯТ гарантира изпълнението на договора с гаранция за изпълнение в размер на 3 (три на сто) % от стойността на настоящия договор по чл. 4, ал. 1.

1. ИЗПЪЛНИТЕЛЯТ представя документи за внесена гаранция за изпълнение на договора към датата на сключването му.
2. ИЗПЪЛНИТЕЛЯТ избира формата на гаранцията измежду една от следните:
3. парична сума внесена по банковата сметка на ВЪЗЛОЖИТЕЛЯ;
4. банкова гаранция; или
5. застраховка, която обезпечава изпълнението чрез покритие на отговорността на ИЗПЪЛНИТЕЛЯ.

**Чл. 14. (1)** Когато гаранцията се представя във вид на **парична сума**, тя се внася по следната банкова сметка на ВЪЗЛОЖИТЕЛЯ:

ПЛОВДИВСКИ УНИВЕРСИТЕТ "ПАИСИЙ ХИЛЕНДАРСКИ"

Банка: УниКредит Булбанк АД BIC: UNCRBGSF

IBAN: BG33UNCR75273154632000

**(2)** Всички банкови разходи, свързани с преводите на сумата са за сметка на ИЗПЪЛНИТЕЛЯ.

**Чл. 15. (1)** Когато ИЗПЪЛНИТЕЛЯТ представя **банкова гаранция** се представя оригиналът й, като тя е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му. Срокът на валидност на предоставената гаранция следва да изтича най-малко 30 (тридесет) календарни дни след срока на валидност на договора.

1. Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.
2. Всички банкови разходи, такси, комисионни и други плащания, свързани с обслужването на превода на гаранцията, включително при нейното възстановяване, са за сметка на ИЗПЪЛНИТЕЛЯ.

**Чл. 16. Застраховката**, която обезпечава изпълнението чрез покритие на отговорността на ИЗПЪЛНИТЕЛЯ, е със срок на валидност до 30 (тридесет) дни след срока на действие на договора. ВЪЗЛОЖИТЕЛЯТ следва да бъде посочен като трето ползващо се лице по тази застраховка. Застраховката следва да покрива отговорността на ИЗПЪЛНИТЕЛЯ при пълно или частично неизпълнение на договора, и не може да бъде използвана за обезпечение на неговата отговорност по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличие на основание за това, са за сметка на ИЗПЪЛНИТЕЛЯ.

**Чл. 17.** ВЪЗЛОЖИТЕЛЯТ не дължи лихви върху сумите по предоставените гаранции, независимо от формата, под която са предоставени.

**Чл. 18. (1)** В случай на изменение на договора, извършено в съответствие с този договор и приложимото право, включително когато изменението е свързано с индексиране на Цената, ИЗПЪЛНИТЕЛЯТ се задължава да предприеме необходимите действия за привеждане на гаранцията за изпълнение в съответствие с изменените условия на договора, в срок до 5 (пет) дни от подписването на допълнително споразумение за изменението.

**(2)** Действията за привеждане на гаранцията за изпълнение в съответствие с изменените условия на договора, по избор на ИЗПЪЛНИТЕЛЯ, могат да включват:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 14 от договора; и/или;
2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 15 от договора; и/или
3. предоставяне на документ за изменение на първоначалната застраховка или нова застраховка, при спазване на изискванията на чл. 16 от договора.

**Чл. 19.** Гаранциите не се освобождават от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**Чл. 20.** ВЪЗЛОЖИТЕЛЯТ има право да задържи изцяло или частично гаранцията за изпълнение при пълно или частично неизпълнение на задълженията по настоящия договор от страна на ИЗПЪЛНИТЕЛЯ и/или при разваляне или прекратяване на настоящия договор по вина на ИЗПЪЛНИТЕЛЯ. В тези случаи, ВЪЗЛОЖИТЕЛЯТ има право да усвои от гаранцията за изпълнение суми, покриващи отговорността на ИЗПЪЛНИТЕЛЯ за неизпълнението. В допълнение към горното, страните изрично се споразумяват, че:

1. ВЪЗЛОЖИТЕЛЯТ има право да задържи гаранцията в пълен размер при системен (два или повече пъти в рамките на три месеца) отказ от страна на ИЗПЪЛНИТЕЛЯ за доставка на заявени от ВЪЗЛОЖИТЕЛЯ артикули и/или при системно (два или повече пъти в рамките на три месеца) несъответствие на доставените артикули с договорените изисквания; както и че
2. при неизпълнение на задължения на ИЗПЪЛНИТЕЛЯ за отстраняване на явни и/или скрити несъответствия, установени по предвидения в договора ред, в договорения срок, както и отказ за доставка на заявени артикули, ВЪЗЛОЖИТЕЛЯТ има право да задържи от гаранцията за изпълнение суми, на стойност съответно на несъответстващите артикули или на арикулите, чиято доставка е отказана.

**Чл. 21.** ВЪЗЛОЖИТЕЛЯТ има право да задържа от сумата по гаранцията за изпълнение сума, равна на размера на начислените неустойки и обезщетения по настоящия договор, поради неизпълнение на задълженията от страна на ИЗПЪЛНИТЕЛЯ.

**Чл. 22.** В случай на задържане от ВЪЗЛОЖИТЕЛЯ на сума от гаранциите, ИЗПЪЛНИТЕЛЯТ е длъжен в срок до 5 (пет) дни да допълни съответната гаранция до размера ѝ, уговорен в чл. 13, ал. 1, като внесе задържаната от ВЪЗЛОЖИТЕЛЯ сума по сметка на ВЪЗЛОЖИТЕЛЯ или учреди банкова гаранция за сума в размер на задържаната, или да застрахова отговорността си до размера в чл. 13, ал. 1 от договора.

# НЕУСТОЙКИ

**Чл. 23. (1)** При забавено изпълнение на задължения по договора от страна на ИЗПЪЛНИТЕЛЯ, същият заплаща на ВЪЗЛОЖИТЕЛЯ неустойка в размер на 0,5 % (нула цяло и пет процента) от стойността на артикулите, чиято доставка е забавена, или по отношение, на които не са отстранени констатираните несъответствия в договорения срок, за всеки просрочен ден, но не повече от 5 % (пет процента) от цената на стоката, за която се отнася забавата.

1. При забава на ВЪЗЛОЖИТЕЛЯ за изпълнение на задълженията му за плащане по договора, същият заплаща на ИЗПЪЛНИТЕЛЯ неустойка в размер законната лихва върху неизплатената сума за срока срока на забавата.
2. При забава на доставка от страна на ИЗПЪЛНИТЕЛЯ, или забава на ИЗПЪЛНИТЕЛЯ да отстрани констатирани несъответствия, продължила повече от 10 (десет) дни, ВЪЗЛОЖИТЕЛЯТ има право да прекрати настоящия договор, като даде на ИЗПЪЛНИТЕЛЯ минимум двудневен срок за изпълнение. В този случай ВЪЗЛОЖИТЕЛЯТ има право на неустойка равна на 5% (пет процента) от разликата между стойността на договора по чл. 4, ал. 1 и цената на извършените доставки в изпълнение на договора.
3. В случай на 3 (три) и повече рекламации в рамките на 3 (три) месеца, чиято основателност е установена по предвидения в договора ред, ВЪЗЛОЖИТЕЛЯТ има право да прекрати договора едностранно, както и на неустойка равна на 5 % (пет процента) от разликата между стойността на договора и цената на извършените доставки в изпълнение на договора.
4. При прекратяване на настоящия договор от ВЪЗЛОЖИТЕЛЯ на някое от основанията по чл. 28, ал. 2 от договора, ВЪЗЛОЖИТЕЛЯТ има право да получи неустойка в размер на сумата по гаранцията за изпълнение на договора, включително да усвои сумите по предоставените гаранции.
5. ВЪЗЛОЖИТЕЛЯТ може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение.
6. Неустойките се заплащат незабавно, при поискване от ВЪЗЛОЖИТЕЛЯ, по следната банкова сметка:

ПЛОВДИВСКИ УНИВЕРСИТЕТ "ПАИСИЙ ХИЛЕНДАРСКИ"

Банка: УниКредит Булбанк АД BIC: UNCRBGSF

IBAN: BG33UNCR75273154632000

В случай че банковата сметка на ВЪЗЛОЖИТЕЛЯ не е заверена със сумата на неустойката в срок от 5 (пет) дни от нейното поискване, ВЪЗЛОЖИТЕЛЯТ има право да задържи съответната сума от гаранцията за изпълнение.

1. Плащането на неустойките, уговорени в този договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

# ПОДИЗПЪЛНИТЕЛИ /когато е приложимо/

**Чл. 24. (1)** За извършване на дейностите по договора, ИЗПЪЛНИТЕЛЯТ има право да ползва само подизпълнителите, посочени от него в офертата, въз основа на която е избран за ИЗПЪЛНИТЕЛ.

1. Процентното участие на подизпълнителите в цената за изпълнение на договора не може да бъде различно от посоченото в офертата на ИЗПЪЛНИТЕЛЯ.
2. ИЗПЪЛНИТЕЛЯТ може да извършва замяна на посочените подизпълнители за изпълнение на договора, както и да включва нови подизпълнители в предвидените в ЗОП случаи и при предвидените в ЗОП условия.
3. Независимо от използването на подизпълнители, отговорността за изпълнение на настоящия договор е на ИЗПЪЛНИТЕЛЯ.

Сключването на договор с подизпълнител, който не е обявен в офертата на ИЗПЪЛНИТЕЛЯ

и не е включен по време на изпълнение на договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на ИЗПЪЛНИТЕЛЯ, се счита за неизпълнение на договора и е основание за едностранно прекратяване на договора от страна на ВЪЗЛОЖИТЕЛЯ и за усвояване на пълния размер на гаранцията за изпълнение.

**Чл. 25.** При сключването на договорите с подизпълнителите, оферирани в офертата на ИЗПЪЛНИТЕЛЯ, последният е длъжен да създаде условия и гаранции, че:

1. приложимите клаузи на договора са задължителни за изпълнение от подизпълнителите;
2. действията на подизпълнителите няма да доведат пряко или косвено до неизпълнение на договора;
3. при осъществяване на контролните си функции по договора ВЪЗЛОЖИТЕЛЯТ ще може безпрепятствено да извършва проверка на дейността и документацията на подизпълнителите. **Чл. 26. (1)** Когато частта от поръчката, която се изпълнява от подизпълнител, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част директно на подизпълнителя.
4. Разплащанията по ал. 1 се осъществяват въз основа на искане, отправено от подизпълнителя до ВЪЗЛОЖИТЕЛЯ чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15-дневен срок от получаването му.
5. Към искането по ал. 2 ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими.
6. ВЪЗЛОЖИТЕЛЯТ има право да откаже плащане по ал. 2, когато искането за плащане е оспорено, до момента на отстраняване на причината за отказа.

# КОРЕСПОНДЕНЦИЯ

**Чл. 27. (1)** Съобщенията между страните, както и която и да е документация, изхождаща от страните и свързана с изпълнението на договора, задължително трябва да е на български език или съпроводена с официален превод на български език.

1. Съобщения са всички писмени форми, които двете страни си разменят в хода на изпълнение на договора. В частност това са: писма, съобщения, покани, заявки, уведомления и други.
2. Всички съобщения между страните, свързани с изпълнението на този договор са валидни, ако са направени в писмена форма - до физически адрес, по факс или електронна поща.
3. При промяна на адрес съответната страна е длъжна да уведоми другата в двудневен срок от промяната, в противен случай всяко съобщение, изпратено на посочения в договора адрес се счита за редовно получено и при неизпълнение в срок на някое от задълженията си страната не може да се позовава на смяната на адрес или факс.
4. Страните упълномощават следните лица, с право и задължение да осъществяват координация и контрол по изпълнението на договора, да подписват всички протоколи, свързани с изпълнението на договора и да приемат и правят изявления по изпълнението на настоящия договор:

# ЗА ВЪЗЛОЖИТЕЛЯ:

Лице за контакт: [ ]

Телефон: [ ]

Email: [ ]

# ЗА ИЗПЪЛНИТЕЛЯ:

Лице за контакт: [ ]

Телефон: [ ]

Email: [ ]

# ХI. ПРЕКРАТЯВАНЕ И РАЗВАЛЯНЕ НА ДОГОВОРА

**Чл. 28. (1)** Настоящият договор се прекратява в следните случаи:

* 1. по взаимно съгласие между страните, изразено в писмена форма;
	2. с изтичане на уговорения срок;
	3. при достигане на общата прогнозна стойност на договора;
	4. когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;
	5. при настъпване на невиновна невъзможност за изпълнение – непредвидено или непредотвратимо събитие от извънреден характер, възникнало след сключването на договора („непреодолима сила“), продължила повече от 30 (тридесет) дни;
1. ВЪЗЛОЖИТЕЛЯТ може да прекрати едностранно настоящия договор:
	1. При системни (два или повече пъти) в рамките на три месеца:
		1. забавяне на доставка на артикули; и/или
		2. забавяне или отказ за отстраняване на несъответствия на артикули, констатирани по реда на договора; и/или
		3. отказ за извършване на доставка; и/или
		4. доставки на артикули с несъответствия с изискванията на договора, констатирани по реда на договора;
	2. В случай, че ИЗПЪЛНИТЕЛЯТ използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на ВЪЗЛОЖИТЕЛЯ и в съответствие със ЗОП и настоящия договор.
2. Възложителят прекратява договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на договора вреди, освен ако прекратяването е на основание чл.118, ал.1, т.1 от ЗОП. [*В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този договор.*]
3. Прекратяването влиза в сила след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.

**Чл. 29.** Настоящият договор може да бъде изменян или допълван от страните при условията на чл. 116 от ЗОП.

# НЕПРЕОДОЛИМА СИЛА

**Чл. 30. (1)** Непреодолима сила е непредвидено или непредотвратимо събитие от извънреден характер, възникнало след сключването на договора". Страните се освобождават от отговорност за неизпълнение на задълженията си, когато невъзможността за изпълнение се

дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

1. Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.
2. Докато трае непреодолимата сила, изпълнението на задължението се спира.
3. Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

# КОНФИДЕНЦИАЛНОСТ

**Чл. 31. (1)** Страните се съгласяват да третират като конфиденциална следната информация, получена при и по повод изпълнението на договора:

.......................

.......................

1. Никоя страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на договора и след поемане на съответните задължения за конфиденциалност.
2. Задълженията за поддържане на конфиденциалност, съдържащи се в този договор, остават в сила 24 /двадесет и четири/ месеца след прекратяването на договора.
3. За всяко отклонение от задълженията за поддържане на конфиденциалност страната трябва да получи предварително писмено разрешение от другата страна.

# ДОПЪЛНИТЕЛНИРАЗПОРЕДБИ

**Чл. 32.** За всички неуредени в настоящия Договор въпроси се прилага действащото законодателство на Република България.

**Чл. 33.** ИЗПЪЛНИТЕЛЯТ няма право да прехвърля своите права или задължения по настоящия договор на трети лица, освен в случаите предвидени в ЗОП.

**Чл. 34. (1)** Всички спорове, породени от този договор или отнасящи се до него, ще бъдат разрешавани първо по извънсъдебен ред чрез преговори между двете страни, като в случай на спор, всяка страна може да изпрати на другата на посочените адреси за кореспонденция по-долу покана за преговори с посочване на дата, час и място за провеждането им.

**(2)** В случай на непостигане на договореност по реда на предходната алинея, всички спорове, породени от този договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Чл. 35.** Нищожността на някоя от клаузите по договора или на допълнително уговорени условия не води до нищожност на друга клауза или на договора като цяло.

**Член 36.** При подписването на настоящия договор се представиха следните документи:

**Чл. 37.** Неразделна част от настоящия договор са следните приложения:

1. *Приложение № 1* – Техническо предложение на ИЗПЪЛНИТЕЛЯ;
2. *Приложение № 2 –* Техническо и Ценово предложение на ИЗПЪЛНИТЕЛЯ;

***Настоящият договор се състави в три еднообразни екземпляра, от които два за ВЪЗЛОЖИТЕЛЯ и един за ИЗПЪЛНИТЕЛЯ.***

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ: ПУ „ПАИСИЙ ХИЛЕНДАРСКИ“**

**ПРОФ. Д-Р РУМЕН МЛАДЕНОВ РЕКТОР**

**ВИЕСЛАВ ПИЛАРСКИ ГЛАВЕН СЧЕТОВОДИТЕЛ**